stanford-oval/wikipedia huggingface dataset:
First Impressions of Earth
Vastaanotto

| 0 | 1 | 2 |
| --- | --- | --- |
| ” | Bändiä ei tarvitse enää kuunnella tuoreimpina rockin pelastajina tai ylihypetettyinä muotipelleinä. Voi keskittyä yhtyeen musiikkiin. Se on suurimmaksi osaksi tämän pitkäsoiton kohdalla varsin mukavaa hommaa. | ” |
– Ville Pirinen, Soundi
First Impressions of Earth sai kriitikoilta pääosin myönteisen vastaanoton. Se on saavuttanut Metacriticissa 69/100 pistettä, jotka perustuvat 38 arvosteluun. Jotkut arvosteluista olivat kuitenkin huonoimpia, mitä yhtye oli saanut ja monet kritisoivat albumia liian pitkäksi.
Soundin kriitikko Ville Pirinen antoi albumille neljä tähteä viidestä kehuen muun muassa kappaleita ”You Only Live Once” ja ”Heart in a Cage”, mutta sanoi albumille olevan ”sullottu myös ainakin pari bändille tunnusomaisella hitaanlaiskalla laululinjalla varustettua biisiä liikaa.” Desibeli.netin arvostelija Ilkka Valpasvuo antoi albumille kolme ja puoli tähteä viidestä, ja sanoi: ”Vaikka levy on omassa menevässä sarjassaan oikein viihdyttävää rokkia, se lopullinen kipinä uupuu.”
Rolling Stone-lehden Rob Sheffield antoi sille kolme ja puoli tähteä viidestä ja kommentoi sen olevan erilainen ja kunnianhimoinen. Brittiläinen NME antoi neljä tähteä viidestä ja sanoi ”se ei ole mestariteos, jota toivoimme, mutta se on silti hemmetin hyvä albumi”. Pitchforkin arvostelija Stephen M. Deusner antoi First Impressions of Earthille 5,9/10 pistettä, ja kehui muun muassa kappaleita ”Juicebox” ja ”Electricityscape”, mutta kritisoi albumilla olevan irrallisuuksia niin säkeistöjen ja kertosäkeiden, kuin musiikin ja sanoitustenkin välillä.
Kappaleet

Kaikki kappaleet ovat Julian Casablancasin kirjoittamia, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | You Only Live Once |  | 3.09 |  |  |  |  |  |  |
| 2. | Juicebox |  | 3.17 |  |  |  |  |  |  |
| 3. | Heart in a Cage |  | 3.27 |  |  |  |  |  |  |
| 4. | Razorblade |  | 3.29 |  |  |  |  |  |  |
| 5. | On the Other Side |  | 4.38 |  |  |  |  |  |  |
| 6. | Vision of Division |  | 4.20 |  |  |  |  |  |  |
| 7. | Ask Me Anything | Julian Casablancas, Nick Valensi | 3.12 |  |  |  |  |  |  |
| 8. | Electricityscape |  | 3.33 |  |  |  |  |  |  |
| 9. | Killing Lies | Julian Casablancas, Nikolai Fraiture | 3.50 |  |  |  |  |  |  |
| 10. | Fear of Sleep |  | 4.00 |  |  |  |  |  |  |
| 11. | 15 Minutes |  | 4.34 |  |  |  |  |  |  |
| 12. | Ize of the World |  | 4.29 |  |  |  |  |  |  |
| 13. | Evening Sun | Julian Casablancas, Fabrizio Moretti | 3.06 |  |  |  |  |  |  |
| 14. | Red Light |  | 3.11 |  |  |  |  |  |  |
|  |  |  | 52.19 |  |  |  |  |  |  |
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”Juicebox” | 5. lokakuuta 2005 |  Britannia: 5.  Espanja: 14.  Billboard Hot 100: 98. |
| ”Heart in a Cage” | 20. maaliskuuta 2006 |  Britannia: 25. |
| ”You Only Live Once” | 24. heinäkuuta 2006 |  Billboard Alternative Songs: 35. |
Kaikille singleille kuvattiin myös musiikkivideot, jotka ovat sittemmin julkaistu muun muassa videopalvelu YouTubessa.
Kokoonpano ja henkilöstö > Yhtye

Julian Casablancas – laulu, rummut (”Evening Sun”)
Albert Hammond – kitara
Nick Valensi – kitara, mellotron (”Ask Me Anything”)
Nikolai Fraiture – basso
Fabrizio Moretti – rummut, lyömäsoittimet
Kokoonpano ja henkilöstö > Tuotanto

Tuottajat: David Kahne, Gordon Raphael (”Razorblade”, ”Electricityscape”, ”Killing Lies”)
Masterointi: Howie Weinberg, Bob Ludwig (”Killing Lies” ja ”Fear of Sleep”)
Tekniikka: David Kanhe
Miksaus: Andy Wallace
Kansitaide: Lothar Quinte (teoksesta ”Ohne Titel”, 1968)
Lähde:
Listasijoitukset ja palkinnot

Listasijoitusten lähde:
Pitkälammi (Nokia)

| Pitkälammi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Nokia
Koordinaatit:  61°31′21″N, 23°28′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  ei laskuojaa 
Järvinumero:  35.212.1.016 
Mittaustietoja
Pinnankorkeus:  154,3 m 
Rantaviiva:  0,864 km 
Pinta-ala:  0,02343 km² 
Tilavuus:  0.000064 km³ 
Suurin syvyys:  6,4 m 
Valuma-alue:  0,3 km² 
 fiPitkälammi 
Pitkälammi  on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pitkälammi on osa Laajanojan valuma-aluetta.
Maantietoa

Lampi on 350 metriä pitkä, 100 metriä leveä ja sen pinta-ala on 2,3 hehtaaria. Siihen ei laske luontaisia eikä kaivettuja ojia eikä sillä ole selvää laskuojaa. Sadanta ilmeisesti suotuu pohjaveden kautta muualle valuma-alueesella. Veden laskennallinen viipymä järvessä on 313 vuorokautta. Lammen rantaviivan pituus on 850 metriä ja rannat ovat pääasiassa soistunutta metsää. Lampi on autio, mutta lammen etelärantaan johtaa polkuverkoston yksi polku. Länsirannan ohittaa toinen polku.
Vedenlaatu

Pitkälammen vedenlaatua on tutkittu vuosina 1982, 1987 ja 1990–2015. Vesi oli hapanta jo vuonna 1982 ja sitä se on edelleen. Lammen pieni valuma-alue on metsävaltaista ja karua, minkä vuoksi vesi on ruskean väristä ja humuspitoista. Lammen puskurikyky happamoitumista vastaan on heikko. Pitkälammen ravinnetaso on hieman korkeampi kuin alueen muissa järvissä. Veden ravinnepitoisuudet ovat lievästi rehevöityneen järven tasolla. Vaikka järven happitalous on tyydyttävä, jää veden talven lämpötilakerrostumisen jälkeinen kevättäyskierto vaillinaiseksi ja pohjan lähelle jää pysyvä alusvesikerros. Alusvedessä esiintyy kesäisin happikato, jolloin sedimentteihin laskeutuneet ravinteet alkavat liueta takaisin veteen. Syksyllä täyskierto onnistuu yleisesti paremmin ja silloin myös lammen pohjavesi hapettuu. Lampi soveltuu tyydyttävästi tai välttävästi virkistyskäyttöön.
Natura 2000

Pitkäjärven vesialue ei kuulu Natura 2000 -verkostossa Nokian Kaakkurijärviin, mutta sen lounais- ja itärannat kuuluvat siihen. Natura-alueen yhtenäinen enklaavi muodostuu itäisen Heinäjärven (osa), Porrasjärven, Pienen Porrasjärven, Juottojärven, Kalliojärven ja Ruokejärven ympäristöistä ja vesialueista.
Historiaa

Lammen nimitys oli aiemmin myös Pitkälampi. Järven lähimeneisyydessä ei ole havaittavissa mitään muutoksia.
Pál Szemere

| Pál Szemere |
| --- | --- |
 Pál Szemere
Henkilötiedot
Syntynyt: 1785
Kuollut: 1861 (75–76 vuotta)
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Pál Szemere (1785–1861) oli unkarilainen kirjailija. Hän julkaisi nuorena lyyrisiä runoja, joista merkittäviä ovat varsinkin sonetit. Hänen suurin merkityksensä on siinä, että hän edisti aikansa kirjailijoiden ja kirjallisen yleisön kirjallisuudentuntemusta. Szemeren kootut teokset julkaisi vuonna 1890 Kisfaludy-seura, ja ne toimitti József Szvorényi.
Aiheesta muualla

Kuvia tai muita tiedostoja aiheesta Pál Szemere Wikimedia Commonsissa
Pilkkumäntypistiäinen

| Pilkkumäntypistiäinen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Sahapistiäiset Symphyta
Yläheimo::  Lehtipistiäismäiset Tenthredinoidea
Heimo::  Havupistiäiset Diprionidae
Alaheimo::  Diprioninae
Suku::  Diprion
Laji::  pini
Kaksiosainen nimi
 Diprion pini  (Linnaeus, 1758) 
Katso myös
   Pilkkumäntypistiäinen Commonsissa 
Infobox OKNimi-testi OK: 
Pilkkumäntypistiäinen (vanh. tavallinen mäntypistiäinen, Diprion pini) on pistiäisten lahkoon kuuluva hyönteinen. Lajin toukat käyttävät ravintonaan männynneulasia ja joukkoesiintymässä toukat saattavat syödä tuhansien hehtaarien suuruisia mäntymetsiä paljaaksi. Tästä seuraa männyille kasvutappioita, kuivumista ja seuraustuhoille altistumista.
Koko ja ulkonäkö

Pilkkumäntypistiäisen toukka on mustapäinen tai ruskea. Toukan kyljessä on mustia pilkkuja rivissä. Koiras on väriltään musta ja sen tuntosarvet ovat kaksipuolisesti kampamaiset ja tuuheat. Naaras on puolestaan keltaisenkirjava ja musta.
Levinneisyys ja elinympäristö

Suomessa pilkkumäntypistiäistä tavataan Pohjois-Lappia lukuun ottamatta koko maassa. Sodankylä on lajin pohjoisin löytöpaikka.
Pilkkumäntypistiäinen elää yleensä harvalukuisena nuorissa valoisissa ja karuissa paikoissa elävissä männyissä. Tavallisesti joukkoesiintymät ovat taimikoissa, kuivilla kankailla, varttuneissa metsissä sekä joskus myös suomänniköissä.
Lisääntyminen

Toukokuun puolivälistä heinäkuulle pilkkumäntypistiäiset aikuistuvat kotelokopistaan. Koiraspuoliset pilkkumäntypistiäiset lentävät naaraita nopeammin. Naaraat munivat neulasiin, noin 10–20 munaa neulasta kohti. Yksi naaras voi munia 60–160 munaa.
Kolmesta neljään viikkoa kestävän munavaiheen jälkeen toukat kesä–heinäkuun vaihteessa alkavat kuoriutua. Tämän jälkeen toukat alkavat käyttää ravintonaan kaikenikäisiä neulasia. Elo–syyskuun aikana, mahdollisesti lokakuussakin, toukat laskeutuvat maahan, jonka jälkeen kutovat vahvan kotelokopan talvehtimista varten ympärilleen. Koppa on ruskea väriltään. Jälleen touko–heinäkuussa uudet aikuiset kuoriutuvat. Osa toukista saattaa tosin viettää kotelokopassa useammankin talven ennen aikuistumistaan. Suomessa on yksi pilkkumäntypistiäissukupolvi vuodessa.
Tuhohyönteinen

Pilkkumäntypistiäisten esiintyessä suurina massoina, saattavat ne syödä paljaaksi suuria alueita mäntymetsää. Tällaiset joukkoesiintymät päättyvät kannan romahtamiseen muutaman vuoden kuluessa.
Mäntyjen silmut ovat kesän lopulla ja syksyllä jo ehtineet kehittyä, ja seuraavana keväänä männyt kykenevätkin tavallisesti kasvattamaan uudet neulaset, mikäli pilkkumäntypistiäinen on kesän lopulla tai syksyllä ne syönytkin. Jos syönti toistuu voimakkaana vuodesta toiseen, heikentyy puun elinvoima vakavasti ja osa puista kuivuu ja kuolee. Kuolemisia tapahtuu suurien esiintymien yhteydessä varsinkin, jos heikentyneiden puiden kimppuun käyvät vielä seuraustuholaiset, kuten pikikärsäkkäät ja ytimennävertäjät.
Pilkkumäntypistiäisen joukkoesiintymiä on ollut esimerkiksi Kankaanpäässä vuosina 1967–1969, Kokkolassa vuosina 1970–1973, Itä-Uudellamaalla vuosina 1980–1983 ja Kauhajoella ja Harjavallassa vuosina 1989–1992. Tuhoalueet ovat olleet laajuudeltaan 100–2 500 hehtaaria. Vuosien 1997–1999 välisenä aikana eriasteisia tuhoja oli noin 300 000 hehtaarilla. Tuhot tapahtuivat Satakunnassa, Pohjois-Karjalassa, Keski-Suomessa, Pohjois-Savossa, Etelä-, Keski- ja Pohjois-Pohjanmaalla ja eteläisessä Kainuussa.
Tuhohyönteinen > Torjunta

Pilkkumäntypistiäisiä voidaan torjua torjunta-aineruiskutuksella, tavallisesti heinäkuussa, jolloin toukat kuoriutuvat. Torjuntaan soveltuvat aineet, jotka sisältävät diflubentsuronia tehoaineenaan. Nämä aineet estävät kitiinin synteesin, joka on pilkkumäntypistiäisen toukille välttämätön. Biologinen torjuntakeino monisärmiövirus ei lajiin tehoa. Taimikoissa torjunta suoritetaan moottoriruiskuilla ja varttuneissa metsissä lentolevityksenä.
Siemenpuuhakkuu on suositeltavinta tehdä pilkkumäntypistiäisten joukkoesiintymän loputtua, jos halutaan välttää tuhon keskittyminen siemenpuihin. Tavallisesti pilkkumäntypistiäinen jättää pienet männyntaimet rauhaan, mutta ravinnon loputtua suurista puista, saattavat toukat siirtyä pientenkin taimien kimppuun. Lisäksi taimikon harvennus-, hoito- ja päätehakkuut kannattaa tehdä joukkoesiintymän loputtua.
Mikäli tuhoalue hakataan kokonaan, saattavat pilkkumäntypistiäiset siirtyä ympäröiviin metsiin.
Pilkkumäntypistiäisen saalistajia ovat ainakin seuraavat: metsähiiri (Apodemus flavicollis), pikkumetsähiiri (Apodemus sylvaticus), metsämyyrä (Clethrionomys glareolus), samettimuurahainen (Formica cinerea) ja kaljukekomuurahainen (Formica polyctena).
Aiheesta muualla

Laji.fi: Pilkkumäntypistiäinen (Diprion pini)
Fauna Europaea: Diprion pini (Arkistoitu – Internet Archive) (englanniksi)
Plantwise: Common pine sawfly (Diprion pini) (Arkistoitu – Internet Archive) (englanniksi)
Pherobase: Semiochemicals of Diprion pini, the Common pine sawfly (englanniksi)
Purdue University: Diprion pini (englanniksi) (pdf)
Pilkkumäntypistiäisen toukkia männyllä.
Aikuisia pilkkumäntypistiäisiä.
Pilkkumäntypistiäisen syömiä männynneulasia Puolassa.
Quebo

| Quebo |
| --- | --- |
 Quebon terveyskeskus.
 Tombalin osa-alueet.
 Quebo
 Koordinaatit: 11°32′18″N, 14°45′57″W 
Valtio:  Guinea-Bissau
Alue:  Tombalin alue
Hallinto:  
 – Asutustyyppi:  kaupunki
 – Hallinnon tyyppi:  osa-alue
Väkiluku (2009):  5 245 (kaupunki) 15 372 (osa-alue)
Infobox OKVirheellinen NIMI-arvo: 
Quebo on kaupunki sekä osa-alue eli sektori Tombalin alueella Guinea-Bissaussa. Se sijaitsee lähellä Guinean rajaa 90 kilometriä Catiósta koilliseen. Kaupungissa on 5 245 ja osa-alueella 15 372 asukasta (vuonna 2009, väestönlaskenta).
Quebon osa-alueen pinta-ala on 960,4 neliökilometriä. Kaupunkiväestön osuus on 34,1 %. Portugalin siirtomaa-aikana paikkakunta tunnettiin nimellä Aldeia Formosa.
Puola (käsityö)

Kolme käsitöissä käytettyä puolaa
Puola on ompelukoneen alalankaa varten tarkoitettu uudelleentäytettävä pieni rulla. Puolalle puolataan ompelukoneella alalangaksi samaa ompelulankaa, jota käytetään myös ommellessa päällilankana. Myös muunlaista lanka-, siima- tai johdinrullaa voidaan kutsua puolaksi. Hyvinvarustetuista ompelutarvikeliikkeistä voi myös ostaa pikapuolia, jotka ovat tarkoittettu ompelukoneen alalangaksi. Niissä ei ole erillistä puolapohjaa, vaan koko puola muodostuu tiukkaan puolatusta langasta. Langan loputtua puola on hävinnyt.
Villakuidun kehräyksessä langaksi käytetty puola.
Pähkähullu parodiashow

| Pähkähullu parodiashow> The Impressions Show with Culshaw and Stephenson |
| --- | --- |
Tyyli:  sketsikomedia
Kestoaika:  30 min
Pääosissa:  Jon Culshaw ja Debra Stephenson
Alkuperämaa:  Iso-Britannia
Verkko:  BBC One
Esitetty:  31. lokakuuta 2009  –
Aiheesta muualla
Virallinen sivusto
IMDb 
Pähkähullu parodiashow (engl. The Impressions Show with Culshaw and Stephenson) on BBC:n tuottama brittiläinen sketsisarja, jossa imitoidaan britannialaisia julkisuuden henkilöitä. Sarjan pääesiintyjät ovat koomikot Jon Culshaw ja Debra Stephenson. Ohjelmaa esitetään Britanniassa BBC One -kanavalla ja Suomessa Subilla.
Ohjelmassa parodian kohteena ovat olleet muun muassa Ricky Gervais, Gordon Brown, Simon Cowell, Dannii ja Kylie Minogue sekä Life on Mars -draamasarjan hahmo Gene Hunt.
Aiheesta muualla

BBC One – The Impressions Show with Culshaw and Stephenson (englanniksi)
Porin kaupungin 450-vuotisjuhlakonsertti

Neumann
Porin kaupungin 450-vuotisjuhlakonsertti oli 16. heinäkuuta vuonna 2008 Porin Kirjurinluoto Arenalla pidetty ilmaiskonsertti.
Konsertissa esiintyi suuri joukko Porista tai Porin seudulta kotoisin olevia artisteja. Tilaisuuden juontajana toimi elokuvaohjaaja Timo Koivusalo. Esiintyjiä säesti Pori Sinfonietta kapellimestarinaan Jukka Iisakkila.
Tapahtuman järjesti perustamisensa 450-vuotisjuhlan kunniaksi Porin kaupunki ja sen teknisestä toteutuksesta vastasi Pori Jazz. Kolme ja puoli tuntia kestänyt konsertti radioitiin myös suorana lähetyksenä YLE Satakunnan radiossa.
Juhlakonsertti keräsi paikalle yleisöä arvioiden mukaan noin 40 000 henkeä. Tapahtumaa kunnioitti läsnäolollaan myös tasavallan presidentti Tarja Halonen puolisoineen.
Konsertin esiintyjät

Danny
Elonkorjuu
Eve
Rainer Friman
Eino Grön
Jussi Hakulinen
Mira Kunnasluoto
Olli Lindholm
Neumann
Nuoret Vihaiset Miehet
Jari Perkiömäki
Pori Jazz All Stars
Pori Sinfonietta
Mari Rantasila
Tapani Rinne
Ville Salonen
Antti Sarpila
Simo Silmu
Juha Suominen
Seppo Tyni
Jorma Uotinen
Kuvia konsertista

Danny
Rainer Friman
Jussi Hakulinen
Olli Lindholm
Nuoret Vihaiset Miehet
Seppo Tyni
Jorma Uotinen
Elonkorjuu
FA Cup 2010–2011

| FA Cupin kausi 2010–2011 |
| --- | --- |
Joukkueiden määrä:  759
Ajankohta:  14. elokuuta 2010 – 14. toukokuuta 2011
Mestari:  Manchester City
Toinen sija:  Stoke City
Manchester Cityn voitonparaati toukokuussa 2011.
FA Cup 2010–2011 eli The Football Association Challenge Cup 2010–2011 oli FA Cupin eli Englannin cupin 130:s turnaus. Siihen osallistui 759 joukkuetta. Turnaus alkoi 14. elokuuta 2010, ja loppuottelu pelattiin Wembley Stadiumilla 14. toukokuuta 2011. Loppuottelussa Manchester City voitti Stoke Cityn 1–0.
Cupin eteneminen

| Ajankohta  | Kierros | Joukkueita jäljellä | Uusia joukkueita | Voittoraha (£) | Kierroksen pelaaja |
| --- | --- | --- | --- | --- | --- |
| 14. elokuuta 2010 | Alustava karsintakierros | 759 | 4021 | 750 | – |
| 28. elokuuta 2010 | Varsinainen karsintakierros | 558 | 1312 | 1 500 | – |
| 11. syyskuuta 2010 | Ensimmäinen pudotuskierros | 392 | 663 | 3 000 | Sam Styles Oxhey Jets |
| 25. syyskuuta 2010 | Toinen pudotuskierros | 276 | 444 | 4 000 | Sam Higgins Chelmsford City |
| 9. lokakuuta 2010 | Kolmas pudotuskierros | 196 | – | 7 500 | Justin Marsden Nuneaton Town |
| 23. lokakuuta 2010 | Neljäs pudotuskierros | 156 | 245 | 12 500 | Amari Morgan-Smith Luton Town |
| 6. marraskuuta 2010 | Ensimmäinen kierros | 124 | 486 | 18 000 | Jake Cottrel United of Manchester |
| 27. marraskuuta 2010 | Toinen kierros | 84 | – | 27 000 | Sam Ashton United of Manchester |
| 8. tammikuuta 2011 | Kolmas kierros | 64 | 447 | 67 500 | Kasper Schmeichel Leeds |
| 29. tammikuuta 2011 | Neljäs kierros | 32 | – | 90 000 | Neil Bishop Notts County |
| 19. helmikuuta 2011 | Viides kierros | 16 | – | 180 000 | Matthew Mills Reading |
| 12. maaliskuuta 2011 | Kuudes kierros | 8 | – | 360 000 | Kevin Davies Bolton Wanderers |
| 16. ja 17. huhtikuuta 2011 | Välierät | 4 | – | Voittajat 900 000   Häviäjät 450 000 | Joe Hart Manchester City |
| 14. toukokuuta 2011 | Loppuottelu | 2 | – | Voittaja 1 800 000   Toinen 900 000 | Mario Balotelli Manchester City |

1 Useita eri sarjoja, sarjajärjestelmän tason 8 alapuolella olevia joukkueita

2 Isthamian, Northern Premierin ja Southern leagueiden divisioonajoukkueet

3 Isthmian Leaguen, Northern Premier Leaguen ja Southern Leaguen joukkueet 

4 Conference Northin ja Conference Southin joukkueet 

5 Conference Nationalin joukkueet 

6 Ykkösliigan ja Kakkosliigan joukkueet 

7 Valioliigan ja mestaruussarjan joukkueet
Ottelut > Karsinnat

Kaikki muut joukkueet, paitsi Valioliigan ja The Football Leaguen joukkueet, joutuivat karsimaan paikastaan FA Cupin varsinaisille pelikierroksille.
Ottelut > Ensimmäinen kierros

Ensimmäinen kierros pelattiin 5. – 7. marraskuuta ja uusintaottelut pelattiin 16. – 18. marraskuuta. Kierrokselle pääsivät neljännen karsintakierroksen voittajat sekä ykkös- ja kakkosliigan joukkueet. Kierroksen alimmiksi sijoitetut joukkueet olivat Tipton Town FC ja Hythe Town FC, jotka kummatkin pelaavat yhdeksänneksi korkeimmalla sarjatasolla. Kierroksen parhaaksi pelaajaksi valittiin FC United of Manchesterin Jake Cottrel ennen Dover Athleticin Adam Birchallia ja Bournemouthin Josh McQuoidia.
Ensimmäiset ottelut
Uusintaottelut
Ottelut > Toinen kierros

Suurin osa toisen kierroksen otteluista pelattiin 26. – 29. marraskuuta, mutta kaksi ottelua jouduttiin siirtämään joulukuun 14. päivään. Uusintaottelut pelattiin 7., 8. ja 14. joulukuuta. Kierroksella pelasivat edellisen kierroksen voittajat. FC United of Manchester ja Swindon Supermarine FC, jotka kummatkin pelaavat seitsemänneksi korkeimmalla sarjatasolla, olivat kierroksen huonoimmin sijoittuneet joukkueet. Molemmat joukkueet putosivat jatkosta, United of Manchester kuitenkin vasta uusintaottelun jälkeen. United of Manchesterin Sam Ashton valittiin kierroksen parhaaksi pelaajaksi ennen Luton Townin Andy Drurya ja Dover Athleticin Adam Birchallia.
Ensimmäiset ottelut
Uusintaottelut
Ottelut > Kolmas kierros

Kolmas kierros pelattiin 8. – 11. tammikuuta 2011. Uusintaottelut pelattiin 18. ja 19. päivä tammikuuta. Kierrokselle pääsevät toisen kierroksen voittajat sekä Valioliigan ja mestaruussarjan joukkueet. Sen jälkeen uusia joukkueita ei enää tule cupiin mukaan. Kierroksen huonoimmin sijoitettu joukkue oli Dover Athletic, joka pelaa Conference Southissa. Dover Athletic kuitenkin hävisi Huddersfield Townille 2–0. Kierroksen paras pelaaja oli Leedsin maalivahti Kasper Schmeichel, joka sai puolet äänistä. Toiseksi tuli Crawley Townin Sergio Torres ja kolmanneksi Burton Albionin Shaun Harrad.
Ensimmäiset ottelut
Uusintaottelut
Ottelut > Neljäs kierros

Neljäs kierros pelattiin 29. – 30. tammikuuta 2011, ja uusintaottelut pelattiin helmikuun 16. ja 19. päivänä. Kierroksella pelasivat edellisen kierroksen voittajat. Kierroksen alimmaksi sijoitettu joukkue oli Crawley Town, joka pelaa Conference Nationalissa, viidenneksi korkeimmalla sarjatasolla. Se pääsi myös seuraavalle kierrokselle voittamalla Kakkosliigan Torquay Unitedin. Kierroksen paras pelaaja oli Nots Countyn maalivahti Neal Bishop, joka sai 48 % äänistä. Toiseksi tuli West Hamin Victor Obinna 22 prosentilla ja kolmanneksi Torquay Unitedin Scott Bevan 12 prosentilla.
Ensimmäiset ottelut
Uusintaottelut
Ottelut > Viides kierros

Viides kierros pelattiin helmikuun 19. ja maaliskuun 2. päivän välisenä aikana. Kierroksen huonoimmin sijoitettu joukkue oli Crawley Town, joka pelaa Conference Nationalissa, viidenneksi korkeimmalla sarjatasolla. Se oli ensimmäinen joukkue 17 vuoteen, joka selvisi viidennelle kierrokselle The Football Leaguen ulkopuolelta, mutta se putosi seuraavalta kierrokselta hävittyään Mancehster Unitedille. Kierroksen paras pelaaja oli Readingin Matthew Mills.
Ensimmäiset ottelut
Uusintaottelu
Ottelut > Kuudes kierros

Kuudes kierros eli puolivälierät pelattiin 12. – 13. maaliskuuta. Ainoa joukkue, joka ei pelannut Valioliigassa, oli Reading FC, joka hävisi Manchester Citylle 1–0. Kierroksen paras pelaaja oli Boltonin Kevin Davies.
Ottelut
Ottelut > Välierät

Välierä ottelut pelattiin 16. ja 17. päivä huhtikuuta Lontoossa, Wembley Stadiumilla. Ensimmäisessä välieräottelussa kohtasivat Manchesterin derbyssä Manchester City ja Manchester United. City voitti Yaya Tourén maalilla 1–0. Toisessa ottelussa Stoke City voitti Bolton Wanderersin 5–0. Kierroksen paras pelaaja oli Manchester Cityn maalivahti Joe Hart.
Ottelut
Ottelut > Loppuottelu

Loppuottelu pelattiin 14. toukokuuta Wembleyllä. Ottelussa Manchester City voitti Stoke Cityn Yaya Tourén maalilla. FA Cupin voitto oli Citylle sen historian viides. Ottelun parhaaksi pelaajaksi valittiin Mario Balotelli.
Porin NMKY

| Porin NMKY |
| --- | --- |
Perustettu:  1920
Kotiareena:  Porin urheilutalo
Paikkakunta:  Pori
Lajit:  nyrkkeily
Puheenjohtaja:  Lasse Seppälä
Porin NMKY on vuonna 1920 perustettu urheiluseura, joka nykyään on keskittynyt nyrkkeilyyn. Seuraa edustaneita nyrkkeilijöitä ovat muun muassa olympiamitalistit Joni Nyman ja Jyri Kjäll, MM-mitalisti Elina Gustafsson sekä ammattilaisena otellut Kai Kauramäki.
Aiheesta muualla

Porin NMKY:n kotisivut
Propionibakteerit

| Propionibakteerit |
| --- | --- |
 Propionibacterium acnes
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Actinobacteria
Luokka::  Actinobacteria
Lahko::  Propionibacteriales
Heimo::  Propionibacteriaceae
Suku::  Propionibakteerit Propionibacterium  Orla-Jensen, 1909
Katso myös
   Propionibakteerit Wikispeciesissä   Propionibakteerit Commonsissa 
Infobox OKVirheellinen NIMI-arvo: 
Propionibakteerit (Propionibacterium) on anaerobisten grampositiivisten sauvabakteerien suku. Ne on nimetty aineenvaihduntansa erityispiirteen mukaisesti: ne kykenevät tuottamaan propionihappoa käyttämällä epätavallista transkarboksylaasi-entsyymiä. Propionibakteereita elää ihmisten hiki- ja talirauhasissa ja muilla ihoalueilla. Niitä on käytännössä kaikkialla, eivätkä ne aiheuta ongelmia aknea lukuun ottamatta.